Číslo: KNR-ZV-0076/2025

### **645 a**

### **Informácia**

**o výsledku prerokovania návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky**

**k zahraničnopolitickej orientácii Slovenskej republiky (tlač 645)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predseda Národnej rady Slovenskej republiky rozhodnutím č. 670 z 8. januára 2025 pridelil návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k zahraničnopolitickej orientácii Slovenskej republiky (tlač 645) na prerokovanie Zahraničnému výboru Národnej rady Slovenskej republiky s tým, že ako gestorský výbor podá Národnej rade Slovenskej republiky informáciu o výsledku prerokovania uvedeného návrhu vo výbore a návrh na uznesenie Národnej rady Slovenskej republiky.

Schôdza Zahraničného výboru Národnej rady Slovenskej republiky bola zvolaná na 13. januára 2025. O uvedenom návrhu Zahraničný výbor Národnej rady Slovenskej republiky nerokoval, keďže podľa § 52 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný**.

Podpredseda poverený zastupovaním predsedu Zahraničného výboru Národnej rady Slovenskej republiky určil za spravodajcu poslanca Tomáša Valáška**,** aby na  schôdzi Národnej rady Slovenskej republiky informoval o výsledku rokovania výboru.

Súčasťou informácie je návrh uznesenia Národnej rady Slovenskej republiky.

Bratislava 13. január 2025

**v z. Tomáš Valášek**

podpredseda Zahraničného výboru

Národnej rady Slovenskej republiky

